စုန္ဒ (ရွှေပထိမ်သည်သား)

စုန္ဒ ရေ မြတ်စွာဖရားအား ပရိနိဗ္ဗာန်မပြုမီ  'သူကရမဒ္ဒဝ' ဆွမ်းကို လှူဒါန်းခရေ ဥပါသကာတစ်ဦး ဖြစ်ရေ။https://suttacentral.net/ud8.5/my/pmt ဥဒါန်းပါဠိတော်၊ စုန္ဒသုတ်

သမိုင်းကြောင်း
အခါတစ်ပါး၌ မြတ်စွာဖရားရေ မလ္လတိုင်း၌ ရဟန်းသံဃာတိနန့်အတူ ဒေသစာရီ ကြွချီလှည့်လည်တော်မူပြီးကေ ပါဝါမြို့သို့ ဆိုက်ရောက်ဧ့။ ယပြီးနောက်တွင် ရွှေပန်းထိန်သည် ဧ့သား စုန္ဒဧ့ သရက်ဟင်းခင်းတွင် သီတင်းသုံးတော်မူဧ့။

ယပြီးနောက်တွင် စုန္ဒရေ မြတ်စွဖရားအား ဟိခိုးလီဧ့။ ယင်းခါ မြတ်စွာဖရားရေ စုန္ဒအား တရားစကား ဟောကြားလေဧ့။ ယပြီးနောက် စုန္ဒရေ မြတ်စွာဖရားအား ရဟန်းသံဃာနန့်အတူ နှက်ဖြန်ခါဆွမ်းကို လက်ခံရန် လျှောက်ထားရာ မြတ်စွာဖရားရေ ဆိတ်ဆိတ်နိန်ကာ လက်ခံခရေ။

ထိုညဉ့်လွန်မြောက်ပြီးကေ စစောအချိန်ရောက်ရေအခါတွင် စုန္ဒရေ မြတ်စွာဖရားအတွက် စီရင်ထားရေ နူးညံသောဝက်သားနန့် လုပ်ကျွေးဧ့။ ရဟန်းသံဃာအားလည်း ခဲဖွယ်ဘောဇဉ်ရို့နန့် လုပ်ကျွေးဧ့။ ယပြီးနောက် မြတ်စွာဖရားရေ စုန္ဒအား ကြွင်းကျန်သော ဝက်သားကို မြီတွင်မြှုပ်ပစ်ရန် မိန့်ကြားဧ့။ ယပြီးနောက်တွင် စုန္ဒအား တရားစကား ဟောကြားတော်မူဧ့။ ထိုဝက်သားဆွမ်းကို ဘုဉ်းပီးပြီးနောက်တွင် မြတ်စွာဖရားရေ ကြမ်းတမ်းသော အနာရောဂါကပ်ရောက်ပနာ သီလောက်အောင် ပြင်းထန်သော ဝမ်းသွီးသွန်ရောဂါဝေဒနာကို ခံစားရဧ့။ ယပြီးနောက်တွင် မြတ်စွာဖရားရေ ရောဂါကို ရေးခံပြီးကေ ကုသိနာရုံပြည်သို့ ကြွတော်မူဧ့။

စုန္ဒဧ့ ဆွမ်းအကျိုး
ကူသိနာရုံပြည်သို့အလား လမ်းခုလပ် သရက်တော၌ အသျှင်အာနန္ဒာအား "ပန်းထိန်ရေဧ့သား စုန္ဒရေ သူဧ့ဆွမ်းကို ဘုဉ်းပီးပြီးနောက်တွင် မြတ်စွာဖရားရေ ပရိနိဗ္ဗာန်ပြုရေလို့ စိတ်နှလုံးမသာမယာ ဖြစ်လီလီဖို့"။ နှလုံးမသာမယာဖြစ်ခြင်းကို ဖြေဖျောက်ရဖို့လို့ အသျှင်အနန္ဒအား မိန့်တော်မူဧ့။

"အကြင်ဆွမ်းကို ဘုဉ်းပီးတော်မူပြီးကေ မြတ်စွာဖရားရေ အမြတ် ဆုံးဖြစ်သော သမ္မာသမ္ဗောဓိဉာဏ်ကို ရတော်မူဧ့။ (ဒေဆွမ်းလည်း တစ်မျိုး၊) အကြင်ဆွမ်းကို ဘုဉ်းပီး တော်မူပြီးကေ မြတ်စွာဖရားရေ ခန္ဓာအကြွင်း မဟိသော ငြိမ်းခြင်းသဘော အနုပါဒိသေသ နိဗ္ဗာနဓာတ်နန့် ပရိနိဗ္ဗာန်စံဝင်တော်မူဧ့။ (ဒေဆွမ်းလည်း တစ်မျိုး၊) အခြားဆွမ်းရို့ထက် အကျိုးအာနိသင်ကြီးမားကုန်သောအချင်းချင်းတူမျှပြီးကေအကျိုးဝိပါက်တူမျှကုန်ဧ့" ဟု မြတ်စွာဖရားရေ အသျှင်အာနန္ဒာအား မိန့်ကြားတော်မူဧ့။

ယပြီးနောက်တွင် မြတ်စွာဖရားရေ အေပိုင်ဥဒါန်းကျူရင့်တော်မူဧ့ - 
 - စုန္ဒသုတ်၊ ဥဒါန်းပါဠိတော်

မှတ်စု
၁."သူကရမဒ္ဒဝ" ရေ   ဝက်သားခြောက်၊ ထမင်းနန့် ဝက်ပျိုသား၊  နူးညံ့သော ဝက်သား၊ အရသာဟိသော ဝက်သား၊ ဝါးတုတ်၊ မှို အစဟိစော်နန့် ဆိဆောက်ခရောက် ကွဲပြားပနာဟိရေ။ ဗမာပိဋကတ်ဘာသာပြန် သုတ္တန်တစ်ခုဖြစ်ရေ ဥဒါန်းပါဠိတော်၊ စုန္ဒသုတ်တွင် "နူးညံ့သော ဝက်သား" ဟု ဆိုရေ။  ဒေသူကရမဒ္ဒဝ ဆောင်းပါးတွင် အကျယ်ကြည့်ပါ။

ကိုကား

Category:ဗုဒ္ဓဝင် ပုဂ္ဂိုလ်တိ